Document ID: 31997D0544

Odločba Komisije
z dne 9. julija 1997
o skupnem tehničnem predpisu za terminalsko opremo, namenjeno za priključitev na javna vodovno komutirana podatkovna omrežja in na zakupljene vode ONP z vmesnikom po priporočilu CCITT X.21
(Besedilo velja za EGP)
(97/544/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/263/EGS z dne 29. aprila 1991 o približevanju zakonodaje držav članic glede telekomunikacijske terminalske opreme, vključno z medsebojnim priznavanjem njene skladnosti [1], kot jo spreminja Direktiva 93/68/EGS [2], in zlasti člen 6(2), druga alinea te direktive,
ker je Komisija sprejela ukrep za opredelitev tipa terminalske opreme, za katero je potreben skupni tehnični predpis, in ustrezno mnenje o področju uporabe;
ker je treba sprejeti ustrezne usklajene standarde ali dele standardov za izvajanje bistvenih zahtev, ki jih je treba spremeniti v skupne tehnične predpise;
ker je skupni tehnični predpis, sprejet s to odločbo, v skladu z mnenjem Odbora za odobritev terminalske opreme (ACTE),
SPREJELA NASLEDNJO ODLOČBO:
Člen 1
1. Ta odločba se uporablja za podatkovno terminalsko opremo, ki je namenjena povezavi z javnimi vodovno komutiranimi podatkovnimi omrežji in zakupljenimi vodi ONP z vmesnikom po priporočilu CCITT X.21 in sodi v sklop usklajenega standarda, opredeljenega v členu 2(1) te odločbe.
2. Ta odločba vzpostavlja skupni tehnični predpis, ki ureja tehnične lastnosti (električne in mehanske zahteve za vmesnik in protokol nadzora dostopa) terminalske opreme z uporabo vmesnika po priporočilu CCITT X.21 ali vmesnika, ki fizično, funkcijsko in električno ustreza priporočilu CCITT X.21, vendar deluje s katerokoli podatkovno hitrostjo do vključno 1984 kbit/s.
Člen 2
1. Skupni tehnični predpis obsega usklajeni standard, ki ga pripravi ustrezni standardizacijski organ za izvajanje temeljnih zahtev iz člena 4(d) direktive 91/263/EGS. Sklicevanje na standard je navedeno v Prilogi.
2. Terminalska oprema, ki jo zajema ta odločba, mora biti skladna s skupnim tehničnim predpisom iz odstavka 1, izpolnjevati bistvene zahteve iz člena 4(a) in (b) Direktive 91/263/EGS in izpolnjevati zahteve vseh drugih direktiv, ki se uporabljajo, zlasti direktiv Sveta 73/23/EGS [3] in 89/336/EGS [4].
Člen 3
Priglašeni organi, pristojni za izvajanje postopkov iz člena 9 Direktive 91/263/EGS, morajo za terminalsko opremo, ki jo obravnava člen 1(1) te odločbe, uporabiti ali zagotoviti uporabo usklajenega standarda iz člena 2(1) najkasneje v enem letu po obvestilu o tej odločbi.
Člen 4
Ta odločba je naslovljena na države članice.
V Bruslju, 9. julija 1997

Labels: 12
7
15